
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 89 

18 Μαΐου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

139. θέσπιση στοιχειωδών κανόνων για την προστασία 
των χοίρων στις εκτροφές, σε συμμόρφωση προς 
την οδηγία 91/630/Ε.Ο.Κ. του Συμβουλίου ... 1 

140. θέσπιση στοιχειωδών κανόνων για την προστασία 

των μόσχων στις εκτροφές, σε συμμόρφωση 
προς την οδηγία 91/629/Ε.Ο.Κ. του Συμβου¬ 
λίου . 2 

141. Μεταφορά και μετονομασία Κρατικών Παιδικών 


Σταθμών . 3 

ΑΠΟΦΑΣΕΙΣ 

Έγκριση αλλαγής της επωνυμίας της Ανώνυμης Εται¬ 
ρείας Χρηματοδοτικών Μισθώσεων ΛΗΖΙΝΓΚ ΕΘΝΙ- 
ΚΗ-ΛΥΟΝΝΑΙ ΑΕ . 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 139 (1) 


θέσπιση στοιχειωδών κανόνων για την προστασία των χοί¬ 
ρων στις εκτροφές, σε συμμόρφωση προς την οδηγία 
91/630/Ε.Ο.Κ. του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (Α' 34), όπως τροποποιή¬ 
θηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προβλέ- 
ψει της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α 70). 

β) του άρθρου 20 παρ. 1 περίπτ. 2, 4 και 9 του Ν. 248/ 
1914 «Περί οργανώσεως της ζωοτεχνικής και κτηνιατρι¬ 
κής υπηρεσίας» (Α' 110), όπως συμπληρώθηκε με το άρ¬ 
θρο μόνο του Α.Ν. της 23.1.1936 «Περί συμπληρώσεως 
του Ν. 248/1914 (Α' 47). 

γ) του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154). 

δ) της υπ' αριθμ. 6033/1994 απόφασης του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 


τήτων στον Υφυπουργό Γ εωργίας Φ. Κωνσταντίνου και Β. 
Βασιλακάκη» (Β' 550). 

2. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Την με αριθμ. 66/1995 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Οικονομίας και του Υφυπουργού Γεωργίας, απο¬ 
φασίζουμε: 

Αρθρο 1 
Σκοπός 

(άρθρο 1 της οδηγίας 91/630/Ε.Ο.Κ.) 

Με το παρόν Διάταγμα θεσπίζονται στοιχειώδεις κανό¬ 
νες για την προστασία των χοίρων που κρατούνται περιορι¬ 
σμένοι για εκτροφή και πάχυνση. 

Αρθρο 2 

Ορισμοί 

(άρθρο 2 της οδηγίας 91/630/Ε.Ο.Κ.) 

Για τους σκοπούς του παρόντος Διατάγματος, θεωρεί¬ 
ται: 

α. «Χοίρος» το ζώο του είδους των χοίρων, οποιοσδή¬ 
ποτε ηλικίας, είτε εκτρέφεται για αναπαραγωγή, είτε για 
πάχυνση. 

β. «κάπρος» αρσενικός χοίρος μετά την εφηβεία, που 
προορίζεται για αναπαραγωγή. 

γ. «μικρός θηλυκός χοίρος» ο θηλυκός χοίρος μετά την 
εφηβεία, και πριν τον τοκετό. 

δ. «χοιρομητέρα» ο θηλυκός χοίρος μετά τον πρώτο το¬ 
κετό, 

ε. «θηλάζουσα χοιρομητέρα» ο θηλυκός χοίρος μεταξύ 
των περιγεννητικής περιόδου και του απογαλακτισμού 
των χοιριδίων. 

στ. «κυοφορούσα χοιρομητέρα ξηράς περιόδου» η χοι- 
ρομητέρα μεταξύ του απογαλακτισμού των χοιριδίων της 
και της περιγεννητικής περιόδου. 

ζ. «χοιρίδιο» ο χοίρος από την γέννηση μέχρι τον απογα¬ 
λακτισμό, 

η. «απογαλακτισμένος χοίρος» ο χοίρος από τον απογα¬ 
λακτισμό μέχρι την ηλικία των δέκα εβδομάδων. 

θ. «χοίρος ανάπτυξης» ο χοίρος από την ηλικία των δέκα 
εβδομάδων μέχρι τη σφαγή ή την αναπαραγωγή. 

ι. «αρμόδια αρχή» η αρμόδια Κεντρική Δ/νση Κτηνιατρι¬ 
κής της Γενικής Δ/νσης Κτηνιατρικής του Υπ. Γεωργίας 

και κάθε περιφερειακή κτηνιατρική αρχή, σύμφωνα με το 
άρθρο 16 παρ. 5 του Π.Δ. 420/1993 (Α' 179) καθώς και η 
Δ/νση Εισροών Ζωικής Παραγωγής της Γενικής Δ/νσης 
Ζωικής Παραγωγής και κάθε περιφερειακή ζωοτεχνική 
αρχή, σύμφωνα με το άρθρο 3 περίπτ. β) της απόφασης 
339854/1993 (Β' 260) του Υφυπουργού Γεωργίας. 

Αρθρο 3 

(άρθρο 3 της οδηγίας 91/630/Ε.Ο.Κ.) 

1 α. Από την έναρξη ισχύος του παρόντος όλες οι νεόδ¬ 
μητες ή ανοικοδομηθείσες εκμεταλλεύσεις ή και όλες οι 
εκμεταλλεύσεις που τίθενται σε λειτουργία για πρώτη 
φορά μετά από αυτή την ημερομηνία πρέπει να πληρούν 
τουλάχιστον την ακόλουθη απαίτηση: 

-κάθε απογαλακτισμένος χοίρος ή κάθε χοίρος πάχυν¬ 
σης που εκτρέφεται ομαδικά πρέπει να έχει στη διάθεσή 
τους ελεύθερο χώρο τουλάχιστον: 

-0,15ιπ 2 για χοίρους μέσου βάρους το πολύ 10 ΚΘΗ, 

-0,20 ιπ 2 για χοίρους μέσου βάρους μεταξύ 10ΚΘΗ και 
20 ΚΘΗ, 

-0,30 ιη^για χοίρους μέσου βάρους μεταξύ 20ΚΘΗ και 
30 ΚΘΗ, 

-0,40 πτ 2 για χοίρους μέσου βάρους μεταξύ 30ΚΘΗ και 
50 ΚΘΗ, 

-0,55 πι 2 για χοίρους μέσου βάρους μεταξύ 50ΚΘΗ και 
85 ΚΘΗ, 

-0,65 Γπ 2 για χοίρους μέσου βάρους μεταξύ 85ΚΘΗ και 
110 ΚΘΗ, 

-1,00 πι 2 για χοίρους μέσου βάρους άνω των 
110ΚΘΗ, 

β. Από την 1 η Ιανουάριου 1998 οι στοιχειώδεις κανόνες 
που προβλέπονται παραπάνω εφαρμόζονται σε όλες τις 
εκμεταλλεύσεις: 

2. Η κατασκευή, ή μη διαρρύθμιση των εγκαταστάσεων 
στις οποίες χοιρομητέρες και μικροί θηλυκοί χοίροι κρα¬ 
τούνται δεμένοι, θα πρέπει να απαγορευθεί μετά την 31 η 
Δεκεμβρίου 1995. 

3. Με απόφαση του Νομάρχη, ύστερα από εισήγηση της 
αρμόδιας νομαρχιακού επιπέδου κτηνιατρικής Υπηρεσίας, 
μετά από συνεργασία με την αρμόδια νομαρχιακού επιπέ¬ 
δου Ζωοτεχνική αρχή και βάσει των αποτελεσμάτων των 
διενεργουμένων επιθεωρήσεων, που προβλέπονται στο 
άρθρο 5 παρ. 1 του παρόντος Δ/τος, μπορεί να επιτρέπε¬ 
ται η χρησιμοποίηση των εγκαταστάσεων, που έχουν κα- 
τασκευασθεί πριν την 1 η Ιανουάριου 1996 και οι οποίες 
δεν πληρούν τις απαιτήσεις της παραγράφου 1 του παρό¬ 
ντος, για διάστημα που δεν υπερβαίνει σε καμμία περί¬ 
πτωση την 31η Δεκεμβρίου 2005. 

4. Οι διατάξεις του παρόντος άρθρου δεν εφαρμόζονται 
στις εκμεταλλεύσεις που έχουν λιγότερο απο έξι χοίρους 
ή πέντε χοιρομητέρες με τα χοιρίδιά τους. 

Αρθρο 4 

(άρθρο 4 της οδηγίας 91/630/Ε.Ο.Κ.) 

1. Οι συνθήκες εκτροφής των χοίρων πρέπει να είναι 
σύμφωνες με τις γενικές διατάξεις που ορίζονται στο πα¬ 
ράρτημα του παρόντος ΓΙ.Δ/τος. 

2. Με απόφαση του Νομάρχη ύστερα από εισήγηση της 
αρμόδιας νομαρχιακού επιπέδου κτηνιατρικής υπηρεσίας 
του Υπ. Γεωργίας, μετά από συνεργασία με την αρμόδια 
νομαρχιακού επιπέδου Ζωοτεχνική αρχή, μπορεί να επι¬ 
τρέπεται παρέκκλιση από το κεφάλαιο 1 παράγραφοι 3, 5, 
8 και 11 του εν λόγω παραρτήματος, μέχρι τις 30 Ιουνίου 
1995. 


Αρθρο 5 

(άρθρο 7 της οδηγίας 91/630/Ε.Ο.Κ.) 

1. Η αρμόδια νομαρχιακού επιπέδου κτηνιατρική υπηρε¬ 
σία του Υπ. Γεωργίας σε συνεργασία με την αρμόδια νο¬ 
μαρχιακού επιπέδου ζωοτεχνική υπηρεσία πραγματοποιεί 
επιθεωρήσεις για τον έλεγχο της τήρησης των διατάξεων 
και του παραρτήματος του άρθρου 8 του παρόντος. 

2. Οι επιθεωρήσεις αυτές είναι δυνατόν να διεξάγονται 
κατά τη διάρκεια ελέγχων που διενεργούνται για άλλους 
σκοπούς και πρέπει να καλύπτουν κάθε χρόνο ένα στατι¬ 
στικά αντιπροσωπευτικό δείγμα των διαφόρων συστημά¬ 
των εκτροφής που χρησιμοποιούνται στην χώρα. 

3. Κάθε δύο χρόνια, πριν την τελευταία εργάσιμη ημέρα 
του Απριλίου και για πρώτη φορά πριν από την 30η Απρι¬ 
λίου 1996 η αρμόδια Κεντρική Δ/νση Κτηνιατρικής μετά 
από συνεργασία με την Δ/νση Εισροών Ζωικής Παραγω¬ 
γής, ενημερώνει την Επιτροπή της Ευρωπαϊκής Ένωσης 
για τα αποτελέσματα των επιθεωρήσεων που διενεργήθη- 
καν κατά τα δύο προηγούμενα χρόνια, σύμφωνα με το πα¬ 
ρόν άρθρο, καθώς και για τον αριθμό των επιθεωρήσεων 
που διενεργήθηκαν κατά τα δύο προηγούμενα χρόνια, 
σύμφωνα με το παρόν άρθρο, καθώς και για τον αριθμό 
των επιθεωρήσεων που διενεργήθηκαν σε σχέση με τον 
αριθμό των εκμεταλλεύσεων στην Χώρα. 

Αρθρο 6 

(άρθρο 8 της οδηγίας 91/630/Ε.Ο.Κ.) 

Για να εισαχθούν στην Ελλάδα ζώα προέλευσης τρίτων 
χωρών πρέπει να συνοδεύονται από πιστοποιητικά που χο¬ 
ρηγείται από την αρμόδια αρχή της χώρας προέλευσης και 
στο οποίο βεβαιώνεται ότι τα ζώα είχαν μεταχείριση του¬ 
λάχιστον ισοδύναμη με αυτή που προβλέπεται από το πα¬ 
ρόν Π.Δ/γμα. 

Αρθρο 7 

(άρθρο 9 της οδηγίας 91/630/Ε.Ο.Κ.) 

1. Οι αρμόδιες αρχές του Υπ. Γεωργίας οφείλουν να συ¬ 
νεργάζονται με τους πραγματογνώμονες κτηνιάτρους της 
Επιτροπής, οι οποίοι μπορούν να πραγματοποιούν επιτό¬ 
πιους ελέγχους, εφόσον αυτό κρίνεται αναγκαίο, για την 
πιστή εφαρμογή των διατάξεων του παρόντος Διατάγμα¬ 
τος και να τους παρέχουν κάθε αναγκαία βοήθεια για την 
εκπλήρωση της αποστολής τους. 

2. Η αρμόδια κεντρική Δ/νση Κτηνιατρικής του Υπ. Γ ε¬ 
ωργίας, ενημερώνεται από την Επιτροπή της Ευρωπαϊκής 
Ένωσης για τα αποτελέσματα των διεξαχθέντων ελέγχων 
και στην συνέχεια λαμβάνει σε συνεργασία με τη Δ/νση 
Εισροών Ζωικής Παραγωγής, τα τυχόν αναγκαία μέτρα για 
να ληφθούν υπόψη τα αποτελέσματα του ελέγχου. 

3. Όσον αφορά τις σχέσεις με τις τρίτες χώρες, ισχύουν 
οι διατάξεις του κεφαλαίου III, των άρθρων 70, 71 και 72 
του Π.Δ. 420/1993 (Α' 179). 

Άρθρο 8 

Το παρόν Παράρτημα αποτελεί αναπόσπαστο μέρος 
του παρόντος διατάγματος. 

ΠΑΡΑΡΤΗΜΑ 
ΚΕΦΑΛΑΙΟ I 

ΓΕΝΙΚΕΣ ΠΡΟΫΠΟΘΕΣΕΙΣ 

1. Τα υλικά που χρησιμοποιούνται για την κατασκευή 

των χώρων σταβλισμού, και ιδίως, των θέσεων και του εξο¬ 
πλισμού, με τα οποία ενδέχεται να έλθουν σε επαφή οι 
χοίροι, δεν πρέπει να είναι επιβλαβή για τους χοίρους και 
πρέπει να είναι δυνατόν να καθαρίζονται και να απολυμαί- 
νονται καλό. 

2. Έως ότου θεσπιστούν σχετικοί κοινοτικοί κανόνες, ο 
ηλεκτρικός εξοπλισμός και τα ηλεκτρικά κυκλώματα πρέ¬ 
πει να είναι εγκατεστημένα σύμφωνα με την ισχύουσα 
εθνική νομοθεσία ώστε να αποφεύγονται οι ηλεκτρικές 
εκκενώσεις. 

3. Η μόνωση, η θέρμανση και ο εξαερισμός του κτιρίου 
πρέπει να εξασφαλίζουν ότι η κυκλοφορία του αέρα, η 
στάθμη κονιορτού, η θερμοκρασία, η σχετική υγρασία του 
αέρα και οι συγκεντρώσεις αερίων παραμένουν εντός 
ορίων που δεν βλάπτουν τους χοίρους. 

4. Κάθε αυτόματος ή μηχανικός εξοπλισμός που είναι 
απαραίτητος για την υγεία και την διαβίωση των χοίρων, 
πρέπει να επιθεωρείται τουλάχιστον μία φορά την ημέρα. 
Κάθε διαπιστωνόμενο ελάττωμα πρέπει να διορθώνεται 
αμέσως, ή, εάν κάτι τέτοιο είναι αδύνατο, πρέπει να λαμ- 
βάνονται τα κατάλληλα μέτρα για να προστατεύονται η 
υγεία και η καλή διαβίωση των χοίρων μέχρι να επισκευα- 
σθεί η βλάβη, ιδίως με τη χρησιμοποίηση εναλλακτικών 
μεθόδων διατροφής και με τη διατήρηση ικανοποιητικού 
περιβάλλοντος. Σε περίπτωση που χρησιμοποιείται σύ¬ 
στημα τεχνιτού εξαερισμού, πρέπει να προβλέπεται κα¬ 
τάλληλο σύστημα αντικατάσταση ώστε να εξασφαλίζεται 
επαρκής ανανέωση του αέρα ώστε να διατηρούνται η 
υγεία και οι καλές συνθήκες διαβίωσης των χοίρων σε πε¬ 
ρίπτωση βλάβης του συστήματος. πρέπει δε να υπάρχει 
σύστημα συναγερμού που να προειδοποιεί τον εκτροφέα 
για τη βλάβη. Το σύστημα συναγερμού πρέπει να ελέγχε¬ 
ται τακτικά. 

5. Οι χοίροι δεν πρέπει να είναι διαρκώς στο σκοτάδι. 
Για το λόγο αυτόν, για να καλύπτονται οι φυσιολογικές 
ανάγκες τους και οι ανάγκες συμπεριφοράς τους, θα πρέ¬ 
πει να προβλέπεται, ανάλογα με τις διάφορες κλιματικές 
συνθήκες των κρατών μελών, κατάλληλος φυσικός ή τε¬ 
χνητός φωτισμός ο οποίος, στη δεύτερη περίπτωση, πρέ¬ 
πει να ισοδυναμεί τουλάχιστον προς τη διάρκεια φυσικού 
φωτισμού η οποία είναι διαθέσιμη φυσιολογικά μεταξύ 9 
π.μ. και 5 π.μ. Επιπλέον πρέπει να υπάρχει κατάλληλος 
(σταθερός ή κινητός) φωτισμός, επαρκούς εντάσεως, που 
να επιτρέπει την επιθεώρηση των χοίρων ανά πάσα 
στιγμή. 

6. Όλοι οι χοίροι που εκτρέφονται ομαδικά ή σε ατομι¬ 
κές θέσεις πρέπει να επιθεωρούνται από τον κάτοχο ή τον 
υπεύθυνο των ζώων τουλάχιστον μιά φορά την ημέρα. 
Κάθε χοίρος που φαίνεται ασθενής ή τραυματισμένος 
πρέπει να υποβάλλεται, χωρίς καθυστέρηση, σε κάταλ- 
ληλη θεραπευτική αγωγή. Οι ασθενείς ή τραυματισμένοι 
χοίροι, πρέπει να μπορούν, όταν αυτό είναι απαραίτητο, να 
απομονώνονται σε κατάλληλους χώρους με ξηρά και 
άνετη στρωμνή. Εάν οι χοίροι δεν αντιδρούν στις φροντί¬ 
δες του εκτροφέα, θα πρέπει, το συντομότερο δυνατόν να 
ζητείται η γνώμη ενός κτηνιάτρου. 

7. Εάν οι χοίροι εκτρέφονται ομαδικά, λαμβάνονται μέ¬ 
τρα για την αποφυγή συγκρούσεων που υπερβαίνουν τη 
συνήθη συμπεριφορά. 

Οι χοίροι που δείχνουν συνεχή επιθετικότητα έναντι των 
άλλων ή είναι θύματα αυτής της επιθετικότητας απομονώ¬ 
νονται ή απομακρύνονται από την ομάδα. 

8. Οι χώροι σταβλισμού των χώρων πρέπει να κατα¬ 


σκευάζονται έτσι ώστε κάθε χοίρος να μπορεί: 

-Να ξαπλώνει, να αναπαύεται και να σηκώνεται χωρίς 
δυσκολία, 

-να έχει καθαρό χώρο για την ανάπαυσή του, 

-να βλέπει άλλους χοίρους. 

9. Σε περίπτωση που οι χοίροι είναι δεμένοι, το σύστημα 
πρόσδεσης δεν πρέπει να τους τραυματίζει και πρέπει να 
επιθεωρείται τακτικά και, εάν χρειάζεται, να προσαρμόζε¬ 
ται ώστε να μη συνιστά ενόχληση. Κάθε σύστημα πρόσδε¬ 
σης πρέπει να έχει αρκετό μήκος ώστε να επιτρέπει στο 
χοίρο να κινείται σύμφωνα με την παράγραφο 8. 

Το σύστημα πρόσδεσης πρέπει να σχεδιάζει κατά τρόπο 
που να αποφεύγεται ο κίνδυνος στραγγαλισμού ή τραυμα¬ 
τισμού. 

10. Οι χώροι, οι κλωβοί, ο εξοπλισμός και τα εργαλεία 
που χρησιμοποιούνται για τους χοίρους πρέπει να καθαρί¬ 
ζονται και να απολυμαίνονται κατάλληλα ώστε να προλαμ¬ 
βάνεται η αλληλομόλυνση και η εμφάνιση οργανισμών που 
είναι φορείς ασθενειών. Τα κόπρανα, τα ούρα και τα υπο¬ 
λείμματα τροφής θα πρέπει να απομακρύνονται όσο το 
δυνατό συχνότερα για να περιορίζεται η δυσοσμία και να 
αποφεύγεται η συγκέντρωση μυγών ή τρωκτικών. 

11. Το δάπεδο δεν πρέπει να είναι ολισθηρό ή ανώμαλο, 
ώστε να αποφεύγεται ο τραυματισμός των χοίρων, και να 
είναι κατασκευασμένο έτσι ώστε να μην προκαλεί τραυμα¬ 
τισμό ούτε ταλαιπωρία στοςυ χοίρους που στέκονται ή ξα¬ 
πλώνουν σ’ αυτό. Το δάπεδο πρέπει να είναι κατάλληλο 
για το μέγεθος και το βάρος των χοίρων και να αποτελείται 
από ανθεκτική, επίπεδη και σταθερή επιφάνεια. Ο χώρος 
στον οποία ξαπλώνουν τα ζώα πρέπει να είναι άνετος, κα¬ 
θαρός και κατάλληλα αποστραγγιζόμενος και να μην βλά¬ 
πτει τους χοίρους. 

Εφόσον παρέχεται στρωμνή, πρέπει να είναι καθαρή, 
στεγνή και να μην βλάπτει τους χοίρους. 

12. Όλοι οι χοίροι πρέπει να λαμβάνουν κατάλληλη 
τροφή προσαρμοσμένη στην ηλικία και το βάρος τους και 
ανάλογη με τη συμπεριφορά και τις φυσιολογικές τους 
ανάγκες, έτσι ώστε να ευνοείται η καλή και η υγιεινή τους 
διαβίωση. 

13. Σε όλους τους χοίρους πρέπει να παρέχεται τροφή 
τουλάχιστον μιά φορά την ημέρα. Σε περίπτωση που οι 
χοίροι βρίσκονται σε ομαδικούς στάβλους και δεν τρέφο¬ 
νται ελεύθερα (Αϋ ϋΒΙΤΙΙΜ) ή με αυτόματο σύστημα τρο¬ 
φής, όλοι οι χοίροι της ομάδας πρέπει να λαμβάνουν 
τροφή την ίδια ώρα. 

14. Όλοι οι χοίροι ηλικίας άνω των δύο εβδομάδων πρέ¬ 
πει να μπορούν να έχουν καθημερινώς επαρκή ποσότητα 
κατάλληλου καθαρού νερού ή να μπορούν να ικανοποιούν 
τις ανάγκες τους σε υγρό πίνοντας άλλα υγρά. 

15. Η εγκατάσταση που χρησιμοποιείται για την παροχή 
τροφής και νερού πρέπει να σχεδιάζεται, να κατασκευά¬ 
ζεται, να τροποθετείται και να συντηρείται κατά τέτοιο 
τρόπο ώστε να μειώνεται η μόλυνση της τροφής ή του νε¬ 
ρού των χοίρων. 

16. Εκτός από τα μέτρα που λαμβάνονται συνήθως για 
να αποφεύγεται το δάγκωμα της ουράς και τα άλλα ελατ¬ 
τώματα και για να μπορούν να ικανοποιούν τις ανάγκες συ¬ 
μπεριφοράς τους, όλοι οι χοίροι - ανάλογα με το περιβάλ¬ 
λον και την πυκνότητα του πληθυσμού - πρέπει να διαθέ¬ 
τουν άχυρο ή οποιοδήποτε άλλο κατάλληλο υλικό ή αντι¬ 
κείμενο. 

ΚΕΦΑΛΑΙΟ II 

ΕΙΔΙΚΕΣ ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΚΑΤΗΓΟΡΙΕΣ 
ΧΟΙΡΩΝ 

I. ΚΑΠΡΟΙ 

Τα χωρίσματα για τους κάπρους πρέπει να τοποθετού¬ 
νται και να κατασκευάζονται με τρόπο που να επιτρέπει 
στους κάπρους να γυρίζουν, να αντιλαμβάνονται τον γρύ¬ 
λισμά, την οσμή και την παρουσία των άλλων ζώων, ενώ 
παράλληλα θα πρέπει να έχουν χώρο επαρκή για να ανα¬ 
παύονται. Ο χώρος που ξαπλώνουν πρέπει να είναι στε¬ 
γνός και άνετος. Επιπλέον, το ελάχιστο μέγεθος του χωρί¬ 
σματος για έναν ενήλικα κάπρο πρέπει να είναι 6πι 2 . 
Ωστόσο, πρέπει να προβλέπεται μεγαλύτερο εμβαδόν 
όταν τα χωρίσματα χρησιμοποιούνται για την οχεία. 

II. ΧΟΙΡΟΜΗΤΕΡΕΣ ΚΑΙ ΜΙΚΡΟΙ ΘΗΛΥΚΟΙ ΧΟΙΡΟΙ 

1. Οι κυοφορούσες χοιρομητέρες και οι μικροί θηλυκοί 
χοίροι πρέπει, εφόσον χρειάζεται να υποβάλλονται σε θε¬ 
ραπεία κατά των εξωτερικών και εσωτερικών παρασίτων. 
Πρέπει να απαλλάσσονται από οποιαδήποτε ακαθαρσία 
προτού τοποθετηθούν στο χώρο τοκετού. 

2. Οι κυοφορούσες χοιρομητέρες και οι μικροί θηλυκοί 
χοίροι πρέπει να έχουν στη διάθεσή τους χώρο για να ξα¬ 
πλώνουν καθαρό, δεόντως αποστραγγιζόμενο και άνετο 
και να έχουν τα κατάλληλα υλικά για να φτιάξουν φωλιά, 
εφόσον χρειάζεται. 

3. Πίσω από τη χοιρομητέρα ή το μικρό θηλυκό χοίρο 
πρέπει να διαμορφώνεται χώρος για τη διευκόλυνση του 
φυσιολογικού ή του υποβοηθούμενου τοκετού. 

4. Οι χώροι τοκετού όπου οι χοιρομητέρες μπορούν να 
κινούνται ελεύθερα πρέπει να φέρουν εξοπλισμό προστα¬ 
σίας των χοιριδίων, π.χ. κιγκλιδώματα. 

III. ΧΟΙΡΙΔΙΑ 

1. Εάν χρειάζεται, πρέπει να προβλέπεται για τα χοιρίδια 
μιά πηγή θερμότητας και ανθεκτικός στεγνός και άνετος 
χώρος για να ξαπλώνουν μακριά από τη χοιρομητέρα όπου 
όλα μπορούν να αναπαύονται συγχρόνως. 

2. Στην περίπτωση που χρησιμοποιείται ειδικό χώρισμα 
τοκετού, τα χοιρίδια πρέπει να έχουν επαρκή χώρο ώστε 
να μην μπορούν να θηλάζουν χωρίς δυσκολία. 

3. Εάν γίνεται ευνουχισμός, πρέπει να γίνεται στους άρ- 
ρενες χοίρους ηλικίας άνω των τεσσάρων εβδομάδων και 
μόνον με αναισθησία από κτηνίατρο ή άλλο πρόσωπο ειδι¬ 
κευμένο σύμφωνα με την εθνική νομοθεσία. 

4. Η μερική τομή της ουράς και των δοντιών δεν πρέπει 
να γίνεται συστηματικά, αλλά μόνον όταν διαπιστώνεται, 
στην εκμετάλλευση, ότι οι τραυματισμοί των μαστών των 
χοιρομητέρων, των αυτιών και της ουράς των χοίρων οφεί¬ 
λεται ακριβώς στην απουσία αυτής της πρακτικής. Εάν 
κρίνεται αναγκαία η μερική τομή των δοντιών, πρέπει να 
γίνεται εντός των πρώτων επτά ημερών μετά τη γέννηση. 

5. Τα χοιρίδια δεν πρέπει να χωρίζονται από τη μητέρα 
τους πριν από την ηλικία των τριών εβδομάδων, εκτός άν ο 
μη χωρισμός αποδεικνύεται επιβλαβής για την καλή διαβί¬ 
ωση ή την υγεία της χοιρομητέρας ή των χοιριδίων. 

IV. ΑΠΟΓΑΛΑΚΤΙΣΜΕΝΑ ΧΟΙΡΙΔΙΑ ΚΑΙ ΧΟΙΡΟΙ ΠΡΟΣ 
ΠΑΧΥΝΣΗ 

Η δημιουργία ομάδων των ζώων πρέπει να γίνεται το συ¬ 
ντομότερο μετά τον απογαλακτισμό. Οι χοίροι θα πρέπει 
να εκτρέφονται σε σταθερές ομάδες με όσο το δυνατόν 
λιγότερη ανάμιξη. 


Αρθρο 9 

Η ισχύς του παρόντος Διατάγματος αρχίζει από την 1 η 
Ιανουάριου 1994. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 11 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

Γ. ΠΑΠΑΝΤΩΝΙΟΥ Β. ΒΑΣΙΛΑΚΑΚΗΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 140 (2) 

θέσπιση στοιχειωδών κανόνων για την προστασία των μό¬ 
σχων στις εκτροφές, σε συμμόρφωση προς την οδηγία 

91/629/Ε.Ο.Κ. του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (Α' 34), όπως τροποποιή¬ 
θηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προβλέ- 
ψει της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α 70). 

β) του άρθρου 20 παρ. 1 περίπτ. 2, 4 και 9 του Ν. 248/ 
1914 «Περί οργανώσεως της ζωοτεχνικής και κτηνιατρι¬ 
κής υπηρεσίας» (Α' 110), όπως συμπληρώθηκε με το άρ¬ 
θρο μόνο του Α.Ν. της 23.1.1936 «Περί συμπληρώσεως 
του Ν. 248/1914» (Α' 47). 

γ) του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154). 

δ) της υπ’ αριθμ. 6033/1994 απόφασης του Πρωθυ¬ 
πουργού και του Υπουργού Γ εωργίας «Ανάθεση αρμοδιο¬ 
τήτων στον Υφυπουργό Γ εωργίας Φ. Κωνσταντίνου και Β. 
Βασιλακάκη» (Β' 550). 

2. Το γεγονός ότι από τις διάταξεις του παρόντος Δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

3. Την με αριθμ. 67/1995 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Οικονομίας και του Υφυπουργού Γ εωργίας, απο¬ 
φασίζουμε: 

Αρθρο 1 

Σκοπός 

(άρθρο 1 της οδηγίας 91/629/Ε.Ο.Κ.) 

Με το παρόν Διάταγμα θεσπίζονται στοιχειώδεις κανό¬ 
νες για την προστασία των μόσχων που κρατούνται περιο¬ 
ρισμένοι για εκτροφή και πάχυνση. 

Αρθρο 2 

Ορισμοί 

(άρθρο 2 της οδηγίας 91/629/Ε.Ο.Κ.) 

Για τους σκοπούς του παρόντος Διατάγματος, θεωρεί¬ 
ται: 

α) «Μόσχος» κάθε βοοειδές ηλικίας κάτω των έξι (6) μη¬ 
νών, 

β) «Αρμόδια Αρχή» η αρμόδια Κεντρική Δ/νση Κτηνια¬ 
τρικής της Γενικής Δ/νσης Κτηνιατρικής του Υπουργείου 
Γεωργίας και κάθε περιφερειακή Κτηνιατρική Αρχή, σύμ¬ 
φωνα με το άρθρο 16 παρ. 5 του Π.Δ/τος 420/1993 (Α' 
179) καθώς και η Δ/νση Εισροών Ζωικής Παραγωγής της 
Γενικής Δ/νσης Ζωικής Παραγωγής και κάθε περιφε¬ 
ρειακή ζωοτεχνική αρχή, σύμφωνα με το άρθρο 3 περιπτ. 
β) της απόφασης 339854/1993 (Β' 260) του Υφυπουργού 
Γ εωργίας. 

Αρθρο 3 

(άρθρο 3 της οδηγίας 91/629/Ε.Ο.Κ.) 

1. Όλες οι νεόδμητες ή ανοικοδομηθείσες εκμεταλ¬ 
λεύσεις ή / και όλες οι εκμεταλλεύσεις που τίθενται σε 
λειτουργία για πρώτη φορά μετά την έναρξη ισχύος του 
παρόντος Δ/τος και για χρονική περίοδο τεσσάρων (4) 
ετών πρέπει να πληρούν τουλάχιστον τις ακόλουθες απαι¬ 
τήσεις: 

-όταν οι μόσχοι σταβλίζονται ομαδικά, πρέπει να διαθέ¬ 
τουν ελεύθερο χώρο αρκετό ώστε να μπορούν να τρέφο¬ 
νται και να κατακλίνονται άνετα, εμβαδού δε τουλάχιστον 
1,5 μ 2 ανά μόσχο, βάρους 150ΚΘΒ, 

-όταν τα βοοειδή σταβλίζονται σε ατομικά διαμερίσματα 
ή είναι δεμένα σε σταύλους, τα διαμερίσματα ή οι σταύλοι 
θα πρέπει να έχουν διάτρητα τοιχώματα και το πλάτος 
τους δεν πρέπει να είναι λιγότερο είτε από 90 ΟΜ ± 10%, 
είτε λιγότερο από 0,80 φορές του ύψους των ακρω¬ 
μίων. 

2. Οι διατάξεις της παραγράφου 1 του παρόντος άρ¬ 
θρου δεν εφαρμόζονται στις εκμεταλλεύσεις με λιγότε- 
ρους από έξι (6) μόσχους. 

3. Ειδικοί όροι μπορούν να ισχύουν: 

-για τους μόσχους των οποίων η κατάσταση υγείας ή η 
συμπεριφορά απαιτεί να απομονωθούν από την ομάδα, 
ώστε να υποβληθούν σε θεραπεία, 

-για τα βοοειδή αναπαραγωγής, καθαρής φυλής, όπως 
αυτά νοούνται στην απόφαση 261270/91 (Β' 224) του 
Υπουργού Γ εωργίας, όπως τροποποιήθηκε και ισχύει σή¬ 
μερα, 

-για τους μόσχους που διατηρούνται μαζί με την μητέρα 
τους για να θηλάζουν, 

-για τους μόσχους που σταβλίζονται ελεύθερα. 

4. Η διάρκεια χρησιμοποίησης των εγκαταστάσεων οι 
οποίες έχουν ανεγερθεί: 

-πριν την έναρξη ισχύος του παρόντος Δ/τος και δεν 
πληρούν τις απαιτήσεις της παραγράφου 1 του παρόντος 
άρθρου, ορίζεται με απόφαση του Νομάρχη, ύστερα από 
εισήγηση της αρμόδιας νομαρχιακού επιπέδου Κτηνιατρι¬ 
κής Υπηρεσίας του Υπουργείου Γ εωργίας, μετά από συ¬ 
νεργασία με την αρμόδια νομαρχιακού επιπέδου Ζωοτε¬ 
χνική Αρχή του Υπουργείου Γ εωργίας, βάσει των αποτελε¬ 
σμάτων των διενεργουμένων επιθεωρήσεων του άρθρου 5 
παρ. 1 του παρόντος Δ/τος, και δεν μπορεί να υπερβαίνει 
την 31 η Δεκεμβρίου 2003, 

-κατά τη διάρκεια της μεταβατικής περιόδου, σύμφωνα 
με την παράγραφο 1 του παρόντος άρθρου, δεν μπορεί να 
υπερβαίνει την 31 Δεκεμβρίου 2007, εκτός εάν έχουν 
συμμορφωθεί με τις απαιτήσεις του παρόντος Δ/τος. 

Άρθρο 4 

(άρθρο 4 της οδηγίας 91/629/Ε.Ο.Κ.) 


Οι συνθήκες εκτροφής των μόσχων πρέπει να είναι σύμ¬ 
φωνες με τις γενικές διατάξεις που ορίζονται στο παράρ¬ 
τημα του παρόντος Δ/τος. 

Άρθρο 5 

(άρθρο 7 της οδηγίας 91/629/Ε.Ο.Κ.) 

1. Η αρμόδια νομαρχιακού επιπέδου Κτηνιατρική Υπη¬ 
ρεσία του Υπουργείου Γ εωργίας σε συνεργασία με την αρ¬ 
μόδια νομαρχιακού επιπέδου Ζωοτεχνική Αρχή, πραγμα¬ 
τοποιεί επιθεωρήσεις για τον έλεγχο της τήρησης των δια¬ 
τάξεων και του παραρτήματος του άρθρου 8 του παρόντος 
δ/τος. 

2. Οι επιθεωρήσεις αυτές είναι δυνατόν να διεξάγονται 
κατά τη διάρκεια ελέγχων, που διενεργούνται για άλλους 
σκοπούς και πρέπει να καλύπτουν κάθε χρόνο ένα στατι¬ 
στικά αντιπροσωπευτικό δείγμα των διαφόρων συστημά¬ 
των εκτροφής, που χρησιμοποιούνται στη χώρα. 

3. Για πρώτη φορά μέχρι την 30η Απριλίου 1996 και 
κάθε δύο χρόνια πριν από την τελευταία εργάσιμη ημέρα 
του Απριλίου, η αρμόδια Κεντρική Κτηνιατρική Αρχή του 
Υπουργείου Γ εωργίας, μετά από συνεργασία με τη Δ/νση 
Εισροών Ζωικής Παραγωγής, ενημερώνει την Επιτροπή 
της Ευρωπαϊκής Ένωσης για τα αποτελέσματα των επιθε¬ 
ωρήσεων που διενεργήθηκαν κατά τα δύο (2) προηγού¬ 
μενα χρόνια, σύμφωνα με το παρόν άρθρο, καθώς και για 
τον αριθμό των επιθεωρήσεων που διενεργήθηκαν σε 
σχέση με τον αριθμό των εκμεταλλεύσεων στη χώρα. 

Άρθρο 6 

(άρθρο 8 της οδηγίας 91/629/Ε.Ο.Κ.) 

Γ ια να εισαχθούν στην Ελλάδα ζώα προέλευσης τρίτων 
χωρών πρέπει να συνοδεύονται από πιστοποιητικό, που 
χορηγείται από την αρμόδια αρχή της χώρας προέλευσης, 
και στο οποίο βεβαιώνεται, ότι τα ζώα είχαν μεταχείριση 
τουλάχιστον ισοδύναμη της μεταχείρισης που προβλέπε- 
ται από το παρόν δ/γμα. 

Άρθρο 7 

(άρθρο 9 της οδηγίας 91/629/Ε.Ο.Κ.) 

1. Οι αρμόδιες αρχές του Υπουργείου Γ εωργίας οφεί¬ 
λουν να συνεργάζονται με τους πραγματογνώμονες κτη¬ 
νιάτρους της Επιτροπής, οι οποίοι μπορούν να πραγματο¬ 
ποιούν επιτόπιους ελέγχους, εφόσον αυτό κρίνεται ανα¬ 
γκαίο, για την πιστή εφαρμογή των διατάξεων του παρό¬ 
ντος δ/τος και να τους παρέχουν κάθε αναγκαία βοήθεια 
για την εκπλήρωση της αποστολής τους. 

Η αρμόδια Κεντρική Κτηνιατρική Υπηρεσία του Υπουρ¬ 
γείου Γ εωργίας ενημερώνεται από την Επιτροπή της Ευ¬ 
ρωπαϊκής Ένωσης για τα αποτελέσματα των ελέγχων και 
στη συνέχεια λαμβάνει, σε συνεργασία με τη Δ/νση Εισ¬ 
ροών Ζωικής Παραγωγής, τα αναγκαία μέτρα για να λη- 
φθούν υπόψη τα αποτελέσματα αυτού του ελέγχου. 

2. Όσον αφορά τις σχέσεις, με τις τρίτες χώρες ισχύουν 
οι διατάξεις του κεφαλαίου III των άρθρων 70, 71 και 72 
του π.δ/τος 420/1993 (Α' 179). 

Άρθρο 8 

Το Παράρτημα, που ακολουθεί αναπόσπαστο μέρος του 
παρόντος δ/τος: 

ΠΑΡΑΡΤΗΜΑ 

1. Τα υλικά που χρησιμοποιούνται για την κατασκευή 
των χώρων σταβλισμού, και ιδίως των διαμερισμάτων και 

του εξοπλισμού, με τα οποία ενδέχεται να έλθουν σε 
επαφή οι μόσχοι, δεν πρέπει να είναι επιβλαβή για τους 
μόσχους και πρέπει να είναι δυνατόν να καθαρίζονται και 
να απολυμαίνονται καλά. 

2. Έως ότου θεσπιστούν σχετικοί κοινοτικοί κανόνες, ο 
ηλεκτρικός εξοπλισμός και τα ηλεκτρικά κυκλώματα πρέ¬ 
πει να είναι εγκατεστημένα σύμφωνα με την ισχύουσα 
εθνική νομοθεσία ώστε να αποφεύγονται οι ηλεκτρικές 
εκκενώσεις. 

3. Η μόνωση, η θέρμανση και ο εξαερισμός του κτιρίου 
πρέπει να εξασφαλίζουν ότι η κυκλοφορία του αέρα, η 
στάθμη κονιορτού, η θερμοκρασία, η σχετική υγρασία του 
αέρα και οι συγκεντρώσεις αερίων παραμένουν εντός 
ορίων που δεν βλάπτουν τους μόσχους. 

4. Κάθε αυτόματος ή μηχανικός εξοπλισμός που είναι 
απαραίτητος για την υγεία και την καλή διαβίωση των μό¬ 
σχων, πρέπει να επιθεωρείται τουλάχιστον μια φορά την 
ημέρα. Κάθε διαπιστωμένο ελάττωμα πρέπει να διορθώ¬ 
νεται αμέσως, ή, εάν κάτι τέτοιο είναι αδύνατο, πρέπει να 
λαμβάνονται τα κατάλληλα μέτρα για να προστατεύονται η 
υγεία και η καλή διαβίωση των μόσχων μέχρι να επισκευα- 
σθεί η βλάβη, ιδίως με τη χρησιμοποίηση εναλλακτικών 
μεθόδων διατροφής και με τη διατήρηση ικανοποιητικού 
περιβάλλοντος. 

Σε περίπτωση που χρησιμοποιείται σύστημα τεχνητού 
εξαερισμού, πρέπει να προβλέπεται κατάλληλο σύστημα 
αντικατάστασης για να εξασφαλίζεται επαρκής ανανέωση 
του αέρα ώστε να διατηρούνται η υγεία και οι καλές συν¬ 
θήκες διαβίωσης των μόσχων σε περίπτωση βλάβης του 
συστήματος, πρέπει δε να υπάρχει σύστημα συναγερμού 
που να προειδοποιεί τον εκτροφέα για τη βλάβη. Το σύ¬ 
στημα συναγερμού πρέπει να ελέγχεται τακτικά. 

5. Οι μόσχοι δεν πρέπει να είναι διαρκώς στο σκοτάδι. 
Για το λόγο αυτόν, για να καλύπτονται οι φυσιολογικές 
ανάγκες τους και οι ανάγκες συμπεριφοράς τους, θα πρέ¬ 
πει να προβλέπεται, ανάλογα με τις διάφορες κλιματικές 
συνθήκες, κατάλληλος φυσικός ή τεχνητός φωτισμός ο 
οποίος, στη δεύτερη περίπτωση, πρέπει να ισοδυναμεί 
τουλάχιστον προς τη διάρκεια φυσικού φωτισμού η οποία 
είναι διαθέσιμη φυσιολογικά μεταξύ 9.00 και 17.00. Επι¬ 
πλέον, πρέπει να υπάρχει κατάλληλος (σταθερός ή κινη¬ 
τός) φωτισμός, επαρκούς εντάσεως, που να επιτρέπει την 
επιθεώρηση των μόσχων ανά πάσα στιγμή. 

6. Όλοι οι μόσχοι που εκτρέφονται ομαδικά ή σε ατομι¬ 
κές θέσεις πρέπει να επιθεωρούνται από τον κάτοχο ή τον 
υπεύθυνο των ζώων τουλάχιστον μια φορά την μέρα. Κάθε 
μόσχος που φαίνεται ασθενής ή τραυματισμένος πρέπει 
να υποβάλλεται χωρίς καθυστέρηση, σε κατάλληλη θερα¬ 
πευτική αγωγή. 

Οι ασθενείς ή τραυματισμένοι μόσχοι πρέπει να μπο¬ 
ρούν, όταν αυτό είναι απαραίτητο, να απομονώνονται σε 
κατάλληλους χώρους με ξηρά και άνετη στρωμνή. 

Εάν οι μόσχοι δεν αντιδρούν στις φροντίδες του εκτρο¬ 
φέα, πρέπει το συντομότερο δυνατόν, να ζητείται η γνώμη 
ενός κτηνιάτρου. 

7. Οι χώροι σταβλισμού των μόσχων πρέπει να κατα¬ 
σκευάζονται έτσι ώστε κάθε μόσχος να μπορεί: 

- να ξαπλώνει, να αναπαύεται, να σηκώνεται και να κα¬ 
θαρίζεται χωρίς δυσκολία, 

- να βλέπει άλλους μόσχους. 

8. Σε περίπτωση που οι μόσχοι είναι δεμένοι, το σύ¬ 
στημα πρόσδεσης δεν πρέπει να τους τραυματίζει και 
πρέπει να επιθεωρείται τακτικά και, εάν χρειάζεται, να 


προσαρμόζεται ώστε να μη συνιστά ενόχληση. Κάθε σύ¬ 
στημα πρόσδεσης πρέπει να έχει αρκετό μήκος ώστε να 
επιτρέπει στο μόσχο να κινείται σύμφωνα με την παρά¬ 
γραφο 7. Το σύστημα πρόσδεσης πρέπει να σχεδιάζεται 
κατά τρόπο που να αποφεύγεται ο κίνδυνος στραγγαλι¬ 
σμού ή τραυματισμού. 

9. Οι χώροι, οι κλωβοί, ο εξοπλισμός και τα εργαλεία που 
χρησιμοποιούνται για τους μόσχους πρέπει να καθαρίζο¬ 
νται και να απολυμαίνονται κατάλληλα ώστε να προλαμβά¬ 
νεται η αλληλομόλυνση και η εμφάνιση οργανισμών που 
είναι φορείς ασθενειών. Τα κόπρανα, τα ούρα και τα υπο¬ 
λείμματα τροφής θα πρέπει να απομακρύνονται όσο το 
δυνατό συχνότερα για να περιορίζεται η δυσοσμία και να 
αποφεύγεται η συγκέντρωση μυγών ή τρωκτικών. 

10. Το δάπεδο δεν πρέπει να είναι ολισθηρό ή ανώμαλο, 
ώστε να αποφεύγεται ο τραυματισμός των μόσχων, και να 
είναι κατασκευασμένο έτσι ώστε να μην προκαλεί τραυμα¬ 
τισμό ούτε ταλαιπωρία στους μόσχους που στέκονται ή ξα¬ 
πλώνουν σ’ αυτό. 

Το δάπεδο πρέπει να είναι κατάλληλο για το μέγεθος 
και το βάρος των ζώων και να αποτελείται από ανθεκτική, 
επίπεδη και σταθερή επιφάνεια. Ο χώρος στον οποίο ξα¬ 
πλώνουν τα ζώα πρέπει να είναι άνετος, καθαρός και κα¬ 
τάλληλα αποστραγγιζόμενος και να μην βλάπτει τους μό¬ 
σχους. Για όλους τους μόσχους, ηλικίας κάτω των δύο 
εβδομάδων, πρέπει να προβλέπεται στρωμνή. 

11. Όλοι οι μόσχοι πρέπει να λαμβάνουν κατάλληλη 
τροφή προσαρμοσμένη στην ηλικία και το βάρος τους και 
ανάλογη με τη συμπεριφορά και τις φυσιολογικές τους 
ανάγκες, έτσι ώστε να ευνοείται η καλή και η υγιεινή τους 
διαβίωση. Η τροφή πρέπει να περιέχει αρκετή ποσότητα 
σιδήρου καθώς και μία ελάχιστη ποσότητα ξηράς τροφής 
με εύπεπτες ίνες (από 100 έως 200 ΘΒ. την ημέρα, ανα- 
λόγως της ηλικίας του ζώου), ώστε να εξασφαλίζεται η 
καλή τους υγεία, οι καλές συνθήκες διαβίωσής τους και η 
ικανοποιητική ανάπτυξή τους και να καλύπτονται οι ανά¬ 
γκες συμπεριφοράς τους. Ωστόσο, η υποχρέωση μιας 
ελάχιστης ποσότητας ξηράς ζωοτροφής που περιέχει εύ¬ 
πεπτες Ινες δεν απαιτείται για την παραγωγή μοσχαριών 
με άσπρο κρέας. Οι μόχοι δεν πρέπει να φέρουν φίμωτρο. 

12. Σε όλους τους μόσχους πρέπει να παρέχεται τροφή 
μια φορά την ημέρα. Σε περίπτωση που οι μόσχοι βρίσκο¬ 
νται σε ομαδικούς στάβλους και δεν τρέφονται ελεύθερα 
(Αϋ ΙΙΒΙΤυΜ) ή με αυτόματο σύστημα τροφής, όλοι οι μό¬ 
σχοι της ομάδας πρέπει να λαμβάνουν τροφή την ίδια ώρα. 

13. Όλοι οι μόσχοι ηλικίας άνω των δύο εβδομάδων 
πρέπει να μπορούν να έχουν καθημερινώς επαρκή ποσό¬ 
τητα καθαρού νερού ή να μπορούν να ικανοποιούν τις ανά¬ 
γκες τους σε υγρό πίνοντας άλλα υγρά. 

14. Η εγκατάσταση που χρησιμοποιείται για την παροχή 
τροφής και νερού πρέπει να σχεδιάζεται, να κατασκευά¬ 
ζεται, να τοποθετείται και να συντηρείται κατά τέτοιο 
τρόπο ώστε να περιορίζεται στο ελάχιστο ο κίνδυνος μό¬ 
λυνσης της τροφής ή του νερού των μόσχων. 

Αρθρο 9 

Η ισχύς του παρόντος Διατάγματος αρχίζει από την 1 η Ια¬ 
νουάριου 1994. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 11 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ Υ® ΓΕΩΡΓΙΑΣ 

Γ. ΠΑΠΑΝΤΩΝΙΟΥ Β. ΒΑΣΙΛΑΚΑΚΗΣ 

- +- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 141 (3) 

Μεταφορά και μετονομασία Κρατικών Παιδικών Σταθ¬ 
μών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 του Ν.Δ. 3045/54 «Περί ιδρύσεως 
Εθνικών Ορφανοτροφείων, Οικοτροφείων κ.λπ» (Α' 237). 

β) Του άρθρου 6 παρ. 1 και 2 του Ν. 1431/84 «Ρύθμιση 
θεμάτων των φορέων Κοινωνικής Πρόνοιας - Παιδικής 
Προστασίας και άλλες διατάξεις» (Α' 46). 

γ) Των άρθρων 13, 14 και 48 του Ν. 2082/1992 (ΟΕΚ. 
158 Α'). 

δ) Του άρθρου 29 Α' του Ν. 1558/1985 όπως προσε- 
τέθη με το άρθρο 27 του Ν. 2081/1992 (Α' 137) με το 
οποίο καθορίζεται έλεγχος των δαπανών που προκαλούν 
οι κανονιστικές διοικητικές πράξεις (ΦΕΚ. 154/Α/92). 

ε) Του άρθρου 5 του Π.Δ. 437/85 «Καθορισμός και ανα¬ 
κατανομή των αρμοδιοτήτων των Υπουργείων» (Α' 157). 

στ) Του Π.Δ. 161/94 (Α' 105) «Συνένωση των Κοινοτή¬ 
των Κρηνίδων, Λυδίας, Πολυστύλου και Φιλίππων της 
Επαρχίας και του Νομού Καβάλας σε Δήμο». 

ζ) Την ΔΥ3α/οικ. 370/13.7.94 Απόφαση του Πρωθυ¬ 
πουργού και του Υπουργού Υγείας, Πρόνοιας και Κοινών. 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοινωνικών Ασφαλίσεων Νικ. 
Φαρμάκη και Εμμ. Σκουλάκη» (ΦΕΚ. 550/Β/94). 

2. Το γεγονός ότι από τις διατάξεις του παρόντος Π.Δ/ 
τος ως προκύπτει από την υπ’ αριθ. οικ. 12759/1.12.94 
βεβαίωση της Δ/νσης Οικονομικού του Υπουργείου 
Υγείας, Πρόνοιας και Κοινωνικών Ασφαλίσεων δεν προκα- 
λείται οικονομική επιβάρυνση στον Κρατικό Προϋπολογι¬ 
σμό. 

3. Την υπ’ αριθ. 81 /1995 γνωμοδότηση του Συμβουλίου 
της Επικράτειας, με πρόταση των Υπουργών Προεδρίας 
της Κυβέρνησης και Οικονομικών και του Υφυπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Αρθρο Μόνο 

1. Ο Ζ' Κρατικός Παιδικός Σταθμός Χανιών του Ν. Χα¬ 
νιών, που ιδρύθηκε με το Π.Δ/γμα 182/92 (Α' 82) μεταφέ- 
ρεται στο Δήμο Πελεκάνου του ίδιου Νομού με την ονομα¬ 
σία «Κρατικός Παιδικός Σταθμός Πελεκάνου» (περιοχή 
Κουντούρας). 


2. Ο Κρατικός Παιδικός Σταθμός Κρηνίδων Ν. Καβάλας, 
που ιδρύθηκε με το Π.Δ/γμα 432/84 (Α' 154) μετονομά¬ 
ζεται σε «Κρατικό Παιδικό Σταθμό Φιλίππων Ν. Καβά¬ 
λας». 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 27 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

I. ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΜΜ. ΣΚΟΥΛΑΚΗΣ 
-♦- 

Α ΠΟΦΑΣΕΙ Σ 

(4) 

Έγκριση αλλαγής της επωνυμίας της Ανώνυμης Εταιρείας 

Χρηματοδοτικών Μισθώσεων ΛΗΖΙΝΓΚ ΕΘΝΙΚΗ- 

ΛΥΟΝΝΑΙ ΑΕ. 

(Συνεδρίαση 556/13.4.95, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 

Η επιτροπή Νομισματικών και Πιστωτικών θεμάτων, 

Αφού έλαβε υπόψη: 

α) το άρθρο 2 του Ν. 1665/86 συμβάσεις χρηματοδοτι¬ 
κής μίσθωσης», 

β) την απόφαση της 435/2/21.11.89 με την οποία πα¬ 
ρασχέθηκε η άδεια για τη σύσταση ανώνυμης εταιρείας 
χρηματοδοτικής μίσθωσης υπό την επωνυμία «ΛΗΖΙΝΓΚ 
ΕΘΝΙΚΗ-ΛΥΟΝΝΑΙ ΑΕ Ανώνυμος Εταιρία Χρηματοδοτι¬ 
κών Μισθώσεων», 

γ) την απόφασή της 545/2/6.9.94 με την οποία εγκρί- 
θηκε η αύξηση της συμμετοχής της Εθνικής Τράπεζας της 
Ελλάδος στο μετοχικό κεφάλαιο της πιο πάνω εταιρείας 
(από 35% σε 85%) μέσω της εξαγοράς του πακέτου μετο¬ 
χών που κατείχε η τράπεζα 0ΗΕ0ΙΤ-ΓΥ0ΝΝΑΙ5 8.Α., 

δ) τα από 29.12.94 και 11.1.95 (ΑΠ 13830) έγγραφα 
της ως άνω εταιρίας με τα οποία διαβιβάστηκε το 30208/ 
94/10.1.95 έγγραφο της Νομαρχίας Αθηνών, αποφά¬ 
σισε: 

να τροποποιήσει τις διατάξεις της πιο πάνω απόφασης 
ΕΝΠΘ 435/2/21.11.89 και να εγκρίνει την αλλαγή της 
επωνυμίας της Ανώνυμης Εταιρείας Χρηματοδοτικών Μι¬ 
σθώσεων ΛΗΖΙΓΚ ΕΘΝΙΚΗ ΛΥΟΝΝΑΙ ΑΕ, σε «ΕΘΝΙΚΗ 
ΛΗΖΙΝΓΚ Ανώνυμος Εταιρεία Χρηματοδοτικών Μισθώ¬ 
σεων». 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 9 Μαΐου 1995 

Ο Πρόεδρος 

Τα μέλη Ο Γραμματέας 


Ο Γ ραμματέας 


Π. ΚΥΡΙΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕίΕΧ 

22.3211 ΥΡΕΤΟΗ 

λειτουργούν καθημερινά από 8.00' έως 13.00 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλωντωνΤευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, αηό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










